
讬讘诪讜转 讬讗 注"讘 - 驻讬专讜砖 砖讟讬讬谞讝诇抓

讜诇讗 诪转讬讬讘诪转. 讜诪讻讗谉 砖讬砖 注诇讬讛 讝讬拽转 讬讬讘讜诐, 讜砖诇讗 讻讚讘专讬 专讘! 讜诪砖讬讘讬诐: 讗诪专 诇讱 [讛讬讛 讬讻讜诇 诇讜诪专 诇讱] 专讘: 讗诪讬谞讗 诇讱 讗谞讗 [讗讜诪专 诇讱 讗谞讬] 诪讛 砖讗诪专转讬 讘住讜讟讛 砖讝谞转讛 讜讚讗讬, 讜讗诪专转 诇讬 讗转 [讜讗转讛 讗讜诪专 诇讬] 讘住讜讟讛 诪住驻拽! 砖讛专讬 讝讜 砖谞讻谞住讛 诇讘讬转 讛住转专 讗讬谉 讛讜讻讞讛 砖讘讗诪转 讝谞转讛, 讜讻讬讜谉 砖讛讬讗 专拽 住驻拽 住讜讟讛 鈥� 诇讻谉 讛讬讗 讞讜诇爪转. 讜诪拽砖讬诐: 讜诪讗讬 砖谞讗 [讜讘诪讛 砖讜谞讛] 住讜讟讛 讜讚讗讬 诪讗讬 讟注诪讗 [诪讛 讟注诐] 鈥�/span> 诪砖讜诐 讚讻转讬讘 [砖谞讗诪专] 讘讛 诇砖讜谉 "讟讜诪讗讛", 


讛诇讗 住讜讟讛 诪住驻拽 谞诪讬 [讙诐 讻谉] 诇砖讜谉 "讟讜诪讗讛" 讻转讬讘讗 [谞讗诪专讛] 讘讛! 讚转谞讬讗 [砖讻谉 砖谞讬谞讜 讘讘专讬讬转讗]: 专' 讬讜住讬 讘谉 讻讬驻专 讗讜诪专 诪砖讜诐 (讘砖诐) 专' 讗诇注讝专: 讛诪讞讝讬专 讙专讜砖转讜 诪谉 讛谞讬砖讜讗讬谉, 诇讗讞专 砖讻讘专 谞讬砖讗讛 诇讗讞专 讜谞转讙专砖讛 讗讜 谞转讗诇诪谞讛 诪诪谞讜, 讻讬讜谉 砖讗住专讛 讛转讜专讛 诇讗讚诐 诇砖讗转 砖讜讘 讗转 讙专讜砖转讜 诇讗讞专 砖谞讬砖讗讛 诇讗讞专 鈥� 讗住讜专讛 诇讘注诇讛, 讗讜诇诐 讗诐 讛讬转讛 讝讜 诪谉 讛讗讬专讜住讬谉 砖专拽 谞转讗专住讛 诇讗讞专 讜诪转 鈥� 诪讜转专转, 诪砖讜诐 砖谞讗诪专: "诇讗 讬讜讻诇 讘注诇讛 讛专讗砖讜谉 讗砖专 砖诇讞讛 诇砖讜讘 诇拽讞转讛 诇讛讬讜转 诇讜 诇讗砖讛 讗讞专讬 讗砖专 讛讟诪讗讛" (讚讘专讬诐 讻讚, 讚), 讜讝讜 砖专拽 谞转讗专住讛, 讛专讬 诇讗 谞讟诪讗讛, 砖讻谉 诇讗 讛讬讛 讘讬谞讬讛诐 讬讞住讬 讗讬砖讜转.


讜讞讻诪讬诐 讗讜诪专讬诐: 讗讞转 讝讜 讜讗讞转 讝讜, 讘讬谉 砖谞讬砖讗讛 讜讘讬谉 砖谞转讗专住讛 诇讗讞专 鈥� 讗住讜专讛 诇讘注诇讛 讛专讗砖讜谉. 讗诇讗 诪讛 讗谞讬 诪拽讬讬诐 讗转 讚讘专讬 讛讻转讜讘 "讗讞专讬 讗砖专 讛讟诪讗讛" 鈥�/b> 讗讬谉 讻转讜讘 讝讛 诪讚讘专 讘注谞讬讬谞讜, 讘讚讬谉 讗砖讛 讛谞讬砖讗转 诇讗讞专 讻讚讬谉, 砖讘讝讜 讗讬谉 诇讛砖转诪砖 讘诇砖讜谉 讟讜诪讗讛, 讗诇讗 讘讗 讻转讜讘 讝讛 诇专讘讜转 住讜讟讛 砖谞住转专讛, 砖注诇 讝讜 谞讗诪专 砖讛讬讗 讗住讜专讛 诇讘注诇讛, 诪讞砖砖 讘讬讗讛 砖诇 谞讬讗讜祝. 讜诪讻诇 诪拽讜诐 谞诇诪讚 诪讻讗谉 诇注谞讬讬谞谞讜 讻讬 住讜讟讛 砖谞住转专讛, 拽专讜讬讛 诇砖讬讟讛 讝讜, "讟诪讗讛"!


讜讚讜讞讬诐: 讜诪讗讬 [讜诪讛 驻讬专讜砖] "谞住转专讛" 讛讗诪讜专 讻讗谉 鈥� 讻讜讜谞转讜 谞讘注诇讛 讜讚讗讬. 讜讗诪讗讬 拽专讬 诇讬讛 [讜诪讚讜注 拽讜专讗 诇讛] "谞住转专讛" 讜诇讗 讗诪专 谞讘注诇讛 鈥� 诇讬砖谞讗 诪注诇讬讗 谞拽讟 [诇砖讜谉 诪注讜诇讛, 谞拽讬讛, 转驻住] 讜讛讻讜讜谞讛 讛讬讗 诇讝讜 砖谞讘注诇讛 诪诪砖. 讜转讜讛讬诐: 讗诐 讘讗砖讛 砖谞讘注诇讛 鈥�/b> 讛诇讗 诇砖讜谉 "讟讜诪讗讛" 讘讛讚讬讗 讻转讬讘 [讘诪驻讜专砖 谞讗诪专] 讘讛, 讘驻专砖转 住讜讟讛, 讜诪讚讜注 爪专讬讱 诇诇诪讜讚 诪诪拽讜专 专讞讜拽 砖讛讬讗 拽专讜讬讛 "讟诪讗讛", 砖讛专讬 谞讗诪专 讘讛拽砖专 讝讛 "讜谞住转专讛 讜讛讬讗 谞讟诪讗讛" (讘诪讚讘专 讛, 讬讙)?


讜诪砖讬讘讬诐: 诇讬诪讜讚 讝讛 诪谉 讛讻转讜讘 "诇讗 讬讜讻诇... 诇砖讜讘 诇拽讞转讛" 讗讬谞讜 讻讚讬 诇讛讜讚讬注谞讜 砖讛讚讘专 拽专讜讬 "讟讜诪讗讛", 讗诇讗 诇诇诪讜讚 诪讻讗谉 讛诇讻讛 诇诪讬拽诐 注诇讛 讘诇讗讜 [诇注诪讜讚, 诇注讘讜专, 注诇讬讛 讘讗讬住讜专 诇讗 转注砖讛], 砖讗诐 讘注诇 讘讗 注诇 讗砖转讜 讗讞专讬 砖谞讘注诇讛 诇讗讞专 鈥� 讛专讬讛讜 注讜讘专 注诇讬讛 讘诇讗讜. 讜诪注讬专讬诐: 讜专' 讬讜住讬 讘谉 讻讬驻专 讛诪注诪讬讚 讗转 讛驻住讜拽 讘诪讞讝讬专 讙专讜砖转讜 鈥� 讗讬住讜专 诇讗讜 讘住讜讟讛 诇讬转 诇讬讛 [讗讬谉 诇讜] 讘讻诇诇, 砖诇讚注转讜 讗讬谉 讛讘注诇 注讜讘专 讗诐 讘讗 注诇 讗砖转讜 砖住讟转讛 讘注讜讚讛 谞砖讜讗讛 诇讜, 讜讗驻讬诇讜 讝谞讗讬 [讝谞转讛] 讜讚讗讬, 谞诪讬 [讙诐 讻谉].


诪讗讬 讟注诪讗 [诪讛 讟注诐] 讛讚讘专 鈥� 诪驻谞讬 砖诇讚注转讜 讛讻转讜讘 砖讛讝讻讬专 "讗讞专讬 讗砖专 讛讜讟诪讗讛" 讗讬谞讜 诪讚讘专 讘住讜讟讛, 讗诇讗 讘讗砖讛 砖谞转讙专砖讛 讻讚讬谉 诪讘注诇讛 讛专讗砖讜谉 讜谞讬砖讗讛 讻讚讬谉 诇讘注诇 讗讞专. 讜专讗讬讛 诇讚讘专, 讻讬 "讛讜讬讛" 讜"讗讬砖讜转" 讻转讬讘 [谞讗诪专] 讘讛, 砖谞讗诪专: "讜讛讬转讛 诇讗讬砖 讗讞专" (讚讘专讬诐 讻讚, 讘), 讜谞讗诪专: "讻讬 讬诪讜转 讛讗讬砖 讛讗讞专讜谉 讗砖专 诇拽讞讛 诇讜 诇讗砖讛" (砖诐 讙), 诪砖诪注 砖诪讚讜讘专 砖诐 讘讬讞住讬诐 砖诇 谞讬砖讜讗讬谉 讻讛诇讻转诐. 讜讗讬诇讜 讛住讜讟讛 诪注讜诇诐 诇讗 "讛讬转讛" (讻诇讜诪专, 诇讗 谞讬砖讗讛), 砖讗讬谞讛 讬讻讜诇讛 诇讛讬讜转 谞砖讜讗讛 诇讗讬砖 讗讞专 讘注讜讚讛 讗砖转 讗讬砖.


讘讗讜转讜 谞讜砖讗 讚谞讬诐 诇注谞讬讬谞谞讜, 讘注讗 诪讬谞讬讛 [砖讗诇 讗讜转讜] 专讘 讬讛讜讚讛 诪专讘 砖砖转: 讛诪讞讝讬专 讙专讜砖转讜 诪砖谞讬住转 (诪砖谞讬砖讗转) 诇讗讞专 讜诪转 讘诇讗 讘谞讬诐, 爪专转讛, 诪讛讜 诇注谞讬谉 讬讬讘讜诐? 讗诇讬讘讗 [诇驻讬 砖讬讟转讜] 砖诇 专' 讬讜住讬 讘谉 讻讬驻专 鈥� 诇讗 转讬讘注讬 [转讬砖讗诇] 诇讱 砖讗诇讛 讝讜, 讻讬讜谉 砖讗诪专 专' 讬讜住讬 讘谉 讻讬驻专 讻讬 讻讬讜谉 砖"讟讜诪讗讛" 讘诪讞讝讬专 讙专讜砖转讜 讛讜讗 讚讻转讬讘讗 [砖谞讗诪专讛] 鈥� 讛专讬 讚讬谉 爪专转讛 讻诪讜转讛.


讜讗讬 [讜讗诐] 诪砖讜诐 讚讻转讬讘 [砖谞讗诪专] 讘讛 "转讜注讘讛 讛讬讗" (砖诐 讻讚, 讚) 讜讛讛讚讙砖讛 "讛讬讗" 讘讗讛 诇爪诪爪诐 讗转 转讞讜诐 讛讗讬住讜专 讜讗驻砖专 讛讬讛 诇驻专砖 讚讜讜拽讗 讛讬讗 讜诇讗 爪专转讛, 讜讛专讬 诪讛诪诇讛 "讛讬讗" 讻讘专 讚专砖讜: 讛讬讗 转讜注讘讛 讜讗讬谉 讘谞讬讛 转讜注讘讬谉, 砖讗诐 讘讻诇 讝讗转 注讘专 讜讞讝专 讜谞砖讗讛 鈥� 讗讬谉 讛讘谞讬诐 砖讬讜讜诇讚讜 诪诪谞讛 驻住讜诇讬诐. 讗讘诇 讗讬谉 "讛讬讗" 诪爪诪爪诐 讗转 讛讚讬谉 诪谉 讛爪专讛, 讜诪讻讗谉: 讛讗 [讛专讬] 爪专转讛 转讜注讘讛 讛讬讗 讻诪讜转讛 诇注谞讬谉 讬讬讘讜诐, 讜诇讻谉 讘讜讚讗讬 驻讟讜专讛 诪谉 讛讬讬讘讜诐.


讻讬 转讬讘注讬 诇讱 讗诇讬讘讗 讚专讘谞谉 [讻讗砖专 讬住转驻拽 诇讱 讛讚讘专, 讛专讬 讝讛 注诇 驻讬 砖讬讟转 讞讻诪讬诐], 讛讗诐 谞讗诪专: 讗祝 注诇 讙讘 讚讗诪讜专 专讘谞谉 [讗祝 注诇 驻讬 砖讗诪专讜 讞讻诪讬诐] "讟讜诪讗讛" 讘住讜讟讛 讛讜讗 讚讻转讬讘 [砖谞讗诪专], 讛讗诐 谞讗诪专 讻讬 讘讻诇 讝讗转 讗讬谉 诪拽专讗 讬讜爪讗 诪讬讚讬 驻砖讜讟讜, 讜讗祝 砖讗诪专讜 讞讻诪讬诐 砖讛讛诇讻讛 讘驻住讜拽 诪转讬讬讞住转 诇注谞讬谉 住讜讟讛, 诪讻诇 诪拽讜诐 讗讬谉 诇注拽讜专 讗转 驻砖讟 讛讻转讜讘 诇讙诪专讬, 讜讻讬讜谉 砖诪讚讜讘专 砖诐 讘注谞讬谉 诪讞讝讬专 讙专讜砖转讜, 谞诇诪讚 诪讻讗谉 砖讬砖 讘讛 讟讜诪讗讛,


讗讜 讚诇诪讗 [砖诪讗] 讻讬讜谉 讚讗讬注拽专 [砖谞注拽专] 讛讚讬谉 诪诪拽讜诪讜 鈥� 讗讬注拽专 [谞注拽专] 诇讙诪专讬, 讜讗讬谉 注讜讚 诇驻专砖讜 讻拽砖讜专 诇注谞讬谉 砖讛讜讗 讻转讜讘 讘讜, 讗诇讗 诇注谞讬谉 住讜讟讛 讘诇讘讚. 讗讬讻讗 讚讗诪专讬 [讬砖 讗讜诪专讬诐] 砖诇讗 讻讱 讛讬转讛 讛砖讗诇讛, 讗诇讗 讛讬讗 谞讜住讞讛 讘爪讜专讛 讛驻讜讻讛: 讗诇讬讘讗 讚专讘谞谉 [注诇 驻讬 砖讬讟转 讞讻诪讬诐] 诇讗 转讬讘注讬 [转讬砖讗诇] 诇讱 砖讗诇讛 讝讜, 讻讬讜谉 讚讗讬转注拽专 [砖谞注拽专] 讚讘专 诪诪砖诪注讜 鈥� 讗讬注拽专 [谞注拽专], 讜诇讻谉 讗讬谉 讘诪讞讝讬专 讙专讜砖转讜 讟讜诪讗讛, 诇讗 讘讛 讜诇讗 讘爪专转讛.


讻讬 转讬讘注讬 诇讱 [讻讗砖专 转讬砖讗诇 诇讱] 砖讗诇讛 讝讜 鈥� 讛专讬 讝讛 讗诇讬讘讗 [注诇 驻讬 砖讬讟转] 专' 讬讜住讬 讘谉 讻讬驻专, 诪讗讬 [诪讛] 讛讚讬谉? 讛讗诐 谞讗诪专 讗祝 注诇 讙讘 [讗祝 注诇 驻讬] 砖讗诪专 专' 讬讜住讬 讘谉 讻讬驻专 讻讬 "讟讜诪讗讛" 讘诪讞讝讬专 讙专讜砖转讜 讛讜讗 讚讻转讬讘讗 [砖谞讗诪专讛], 讬砖 诇砖讗讜诇: 讛讗诐 讻讗砖专 讻转讘讛 讛转讜专讛 "讛讬讗", 诪讬注讟 专讞诪谞讗 [诪讬注讟讛 讛转讜专讛] 讗转 爪专转讛, 讜诪砖诪注讜转 讛讻转讜讘: 讛讬讗 转讜注讘讛 讜讗讬谉 爪专转讛 转讜注讘讛, 讗讜 讚诇诪讗 [砖诪讗] 讘讗 讛讻转讜讘 诇讛砖诪讬注谞讜 讻讬 讛讬讗 转讜注讘讛 讜讗讬谉 讘谞讬讛 转讜注讘讬谉, 讜诇爪讚 讛讝讛 谞讚讬讬拽: 讛讗 [讛专讬] 爪专转讛, 讘谞讬讙讜讚 诇讘谞讬讛, 转讜注讘讛 讛讬讗?


讗诪专 诇讬讛 [诇讜] 专讘 砖砖转: 转谞讬转讜讛 [诇诪讚转诐 讗讜转讛], 砖讬砖 诇谞讜 专讗讬讛 诇讚讘专 诪谉 讛讘专讬讬转讗, 砖砖谞讬谞讜 讘讛: 讗诐 谞驻诇讜 诇驻谞讬 讗讚诐 砖转讬 讬讘诪讜转, 讜讛讬转讛 讗讞转 讻砖专讛 讜讗讞转 驻住讜诇讛, 讗诐 讛讬讛 讞讜诇抓 鈥� 讞讜诇抓 诇驻住讜诇讛, 讜讗诐 讛讬讛 诪讬讬讘诐 鈥� 诪讬讬讘诐 诇讻砖专讛.


讜谞讘专专: 诪讗讬 [诪讛 驻讬专讜砖] "讻砖专讛" 讜诪讗讬 [讜诪讛 驻讬专讜砖] "驻住讜诇讛" 讻讗谉? 讗讬诇讬诪讗 [讗诐 转讗诪专] 讻讬 "讻砖专讛" 讻讜讜谞转讜 讻砖专讛 诇注诇诪讗 [讘讻诇诇] 砖讻砖专讛 诇讻诇 讗讚诐, 讜讻谉 "驻住讜诇讛" 鈥� 驻住讜诇讛 诇注诇诪讗 [讘讻诇诇], 讻讙讜谉 砖讛讬转讛 讻讘专 讙专讜砖讛 讗讜 讞诇诇讛, 讜讗住讜专讛 诇讻讛谉, 讛诇讗 讗诐 谞驻专砖 讻讱 砖讛讚讘专 谞讜讙注 诇讗讞专讬诐, 讜诇注爪诪讜 砖转讬讛谉 讻砖专讜转, 讻讬讜谉 讚诇讚讬讚讬讛 讞讝讬讗 [砖诇注爪诪讜, 注讘讜专讜 讛讬讗 专讗讜讬讛] 鈥�/span> 诪讗讬 谞驻拽讗 诇讬讛 诪讬谞讛 [诪讛 讬讜爪讗 诇讜 诪讝讛 讜诪讛 讗讬讻驻转 诪诪谞讛] 鈥�/span> 讗诐 驻住讜诇讛 讛讬讗 讗讜 专讗讜讬讛 注讘讜专 讗讞专讬诐?


讗诇讗 诇讗讜 [讛讗诐 诇讗] 爪专讬讱 诇驻专砖 讻讱: "讻砖专讛" 讻讜讜谞转讜 鈥� 讻砖专讛 诇讬讛 [诇讜, 注讘讜专讜], "驻住讜诇讛" 驻讬专讜砖讜 鈥� 驻住讜诇讛 专拽 诇讬讛 [诇讜, 注讘讜专讜], 讜诪讗讬 谞讬讛讜 [讜诪讛 讛讜讗], 讻诇讜诪专, 讻讬爪讚 讬讻讜诇 诇讛讬讜转 诪拽专讛 讻讝讛 砖讗砖讛 转讛讬讛 讻砖专讛 讗讜 驻住讜诇讛 专拽 诇讜 讜诇讗 诇讗讚诐 讗讞专 鈥� 讛专讬 讝讛 讬讻讜诇 诇讛讬讜转 诪讞讝讬专 讙专讜砖转讜, 砖讗讜转讜 讗讞 砖诪转 讛讞讝讬专 讗转 讙专讜砖转讜 讗讞专讬 砖谞讬砖讗讛 诇讗讞专, 讜讗讝 讛讬讗 讗住讜专讛 专拽 诇讬讬讘讜诐, 讗讘诇 讗讬谉 讝讛 讗讜住专讛 注诇 讗讞专讬诐, 讜拽转谞讬 [讜砖谞讛] 砖诐: 讜讗诐 讛讬讛 诪讬讬讘诐 鈥� 诪讬讬讘诐 诇讻砖专讛. 诪砖诪注 砖讛讻砖专讛, 砖讛讬转讛 爪专转 讙专讜砖讛 砖讛讜讞讝专讛, 专讗讜讬讛 讗驻讬诇讜 诇讬讬讘讜诐!


讗转 讛讛讜讻讞讛 讛讝讜 讚讜讞讬诐: 诇讗, 诇注讜诇诐 讛讻讜讜谞讛 讛讬讗 "讻砖专讛" 鈥� 讻砖专讛 诇注诇诪讗 [讘讻诇诇], "驻住讜诇讛" 鈥� 驻住讜诇讛 诇注诇诪讗 [讘讻诇诇], 讻讙讜谉 砖讛讬转讛 讙专讜砖讛. 讜讚拽讗诪专转 [讜诪讛 砖讗诪专转] 讻讬讜谉 讚诇讚讬讚讬讛 讞讝讬讗 [砖诇讜 注爪诪讜 讛讬讗 专讗讜讬讛] 讻讬讜谉 砖讛讜讗 讬砖专讗诇 讜讗讬谞讛 讗住讜专讛 讗诇讗 诇讻讛谉, 诪讗讬 谞驻拽讗 诇讬讛 诪讬谞讛 [诪讛 讬讜爪讗 诇讜 诪讝讛] 鈥� 讛专讬 讝讛 诪砖讜诐 诪讛 砖讗诪专 专讘 讬讜住祝.


砖讗诪专 专讘 讬讜住祝: 讻讗谉 砖谞讛, 讻诇讜诪专, 讘讛诇讻讛 讝讜 砖讗诪专 讘诪砖谞讛 砖讞讜诇抓 诇驻住讜诇讛, 诇讬诪讚谞讜 专讘讬 讻诇诇 诪讜住专讬 讙讚讜诇: 诇讗 讬砖驻讜讱 讗讚诐 诪讬 讘讜专讜 讜讗讞专讬诐 爪专讬讻讬诐 诇讛诐. 砖讗诇 诇讜 诇讗讚诐 诇拽诇拽诇 讚讘专 鈥� 讗驻讬诇讜 讛讜讗 砖诇讜 讜讘专砖讜转讜 鈥� 讗诐 讝讛 注砖讜讬 诇讛讘讬讗 转讜注诇转 诇讗讞专讬诐. 讜讻讱 讙诐 讻讗谉, 砖讗诐 讛讜讗 讞讜诇抓 讗讬谉 讞砖讬讘讜转 注讘讜专讜 诇诪讬 诪讛谉 讛讜讗 讞讜诇抓, 讗讘诇 讗诐 讬讞诇讜抓 诇讻砖专讛 谞诪爪讗 砖驻住诇讛 诇讻讛讜谞讛 (砖讚讬谉 讞诇讜爪讛 讻讚讬谉 讙专讜砖讛). 讜诪讜讟讘 砖讬讞诇讜抓 诇讝讜 砖讛讬转讛 驻住讜诇讛 诇讻讛讜谞讛 讘讬谉 讻讛 讜讻讛, 讜诇讗 讬拽诇拽诇 讗转 住讬讻讜讬讬 讛谞讬砖讜讗讬谉 砖诇 讛讗讞专转.


讜诪爪讬注讬诐: 转讗 砖诪注 [讘讜讗 讜砖诪注] 专讗讬讛 诪讘专讬讬转讗 讗讞专转, 砖砖谞讬谞讜: 讛诪讞讝讬专 讙专讜砖转讜 诪砖谞砖讗转 讜诪转 鈥� 讛讬讗 讜爪专转讛 讞讜诇爪转. 讜拽讜讚诐 讬砖 诇转拽谉 讗转 讛诇砖讜谉: 讛讬讗 讜爪专转讛 住诇拽讗 讚注转讱 [注讜诇讛 注诇 讚注转讱]? 砖讛专讬 讞讜诇爪讬诐 专拽 诇讗讞转 诪谉 讛谞砖讬诐 讜诇讗 诇砖转讬讛谉! 讗诇讗 讗讬诪讗 [讗诪讜专, 转拽谉]: 讗讜 讛讬讗 讗讜 爪专转讛. 诪砖诪注 砖砖转讬讛谉 讗讬谞谉 专讗讜讬讜转 诇讬讬讘讜诐!


讜讚讜讞讬诐: 讜诇讗讜 转专讜爪讬 拽诪转专爪转 诇讛 [讜讻讬 讗讬谉 讗转讛 诪讬讬砖讘 讜诪转拽谉 讗讜转讛] 讗转 诇砖讜谉 讛讘专讬讬转讗 讜讗讬谞讱 讙讜专住 讗讜转讛 讻驻讬 砖讛讬讗?! 讜讗诐 讻谉 讗讬谉 诪讻讗谉 专讗讬讛, 讜转专讬抓 讛讻讬 [讜转拽谉 讗讜转讛 讙讬专住讛 讻讱]: 讛讬讗 鈥� 讞讜诇爪转, 爪专转讛 鈥� 讗讜 讞讜诇爪转 讗讜 诪转讬讬讘诪转. 讜讗诐 讻谉, 讗讬谉 诪讻讗谉 专讗讬讬讛 诇驻转讜专 讗转 讘注讬讬转讜 砖诇 专讘 讬讛讜讚讛.


讜讘讗讜转讜 注谞讬谉 诪住讜驻专: 讗诪专 专' 讞讬讬讗 讘专 讗讘讗, 专' 讬讜讞谞谉 讘注讬 [砖讗诇]: 讛诪讞讝讬专 讙专讜砖转讜 诪砖谞讬住转 (诪砖谞讬砖讗转) 诇讗讞专 讜诪转, 爪专转讛 诪讛讜 讛讚讬谉 讘讬讬讘讜诐? 讗诪专 诇讬讛 [诇讜] 专' 讗诪讬: 讜转讬讘注讬 [讜转讬砖讗诇, 转住转驻拽] 诇讱 讛讬讗 讙讜驻讛 [注爪诪讛]! 讛讗诐 讛讬讗 注爪诪讛 讞讬讬讘转 讘讬讬讘讜诐? 讛砖讬讘 诇讜: 讛讬讗 讙讜驻讛 [注爪诪讛] 诇讗 拽诪讬讘注讬讗 [诪住讜驻拽转] 诇讬 砖讜讚讗讬 讗住讜专讛, 


诪砖讜诐 讚讗诪专讬谞谉 [砖讗讜诪专讬诐 讗谞讜] 拽诇 讜讞讜诪专 讻讱: 讘诪讜转专 诇讛, 讻诇讜诪专, 讘注诇讛 讛专讗砖讜谉 砖讛讬讛 诪讜转专 讘讛 注讚 砖谞讬砖讗转 诇讗讞专 鈥� 讗住讜专讛 诇讜 诪砖讜诐 砖谞讬砖讗讛 诇讗讞专, 讘讗住讜专 诇讛, 讘讗讞讬 讘注诇讛 鈥� 诇讗 讻诇 砖讻谉 砖转讛讗 讗住讜专讛?! 讻讬 拽讗 诪讬讘注讬讗 [讻讗砖专 谞砖讗诇讛] 诇讬 砖讗诇讛 讝讜, 讛专讬 讝讛 讘讬讞住 诇爪专转讛, 诪讗讬 [诪讛] 讛讚讬谉? 讜诪讛 讛讘注讬讛: 诪讬 讗诇讬诐 [讛讗诐 转拽讬祝, 讞讝拽] 拽诇 讜讞讜诪专 讝讛 砖讗诪专谞讜 注讚 讻讚讬 诇诪讬讚讞讬 [诇讚讞讜转] 讗转 讛爪专讛 讗讜 诇讗? 砖讛专讬 讛讬讗 注爪诪讛 谞讚讞讬转 诪谉 讛讬讬讘讜诐 注诇 讬讚讬 拽诇 讜讞讜诪专! 讜讛砖讗诇讛 讛讬讗, 讛讗诐 讚讞讬讛 讝讜 讬驻讛 讻讜讞讛 注讚 讻讚讬 讻讱 砖转讚讞讛 讙诐 讗转 爪专转讛 讻诪讜 爪专转 注专讜讛?


专讘 谞讞诪谉 讘专 讬爪讞拽 诪转谞讬 讛讻讬 [讛讬讛 砖讜谞讛 诪住讜专转 讝讜 讻讱]: 讗诪专 专' 讞讬讬讗 讘专 讗讘讗, 讘注讬 专' 讬讜讞谞谉: 讛诪讞讝讬专 讙专讜砖转讜 诪砖谞讬住转 (诪砖谞讬砖讗转) 诇讗讞专 讜诪转, 诪讛讜 讚讬谞讛 讘讬讬讘讜诐? 讗诪专 诇讬讛 [诇讜] 专' 讗诪讬: 讜转讬讘注讬 [讜转讬砖讗诇, 转住转驻拽] 诇讱 讙诐 诪讛 讛讚讬谉 讘爪专转讛? 讜讛砖讬讘: 爪专转讛 诇讗 拽诪讬讘注讬讗 [诪住讜驻拽转] 诇讬 讚诇讗 讗诇讬诐 [砖讗讬谉 转拽讬祝, 讞讝拽] 讛拽诇 讜讞讜诪专 砖讗诪专谞讜 诇诪讬讚讞讬 诇讚讞讜转 爪专讛 诪讬讬讘讜诐, 讗诇讗 讻讬 拽诪讬讘注讬讗 [讻讗砖专 谞砖讗诇讛] 诇讬, 诇讗 谞砖讗诇讛 诇讬 讗诇讗 讛砖讗诇讛, 讛讬讗 讙讜驻讛 [注爪诪讛] 诪讗讬 [诪讛 讚讬谞讛], 诪讬 讗诇讬诐 [讛讗诐 转拽讬祝, 讞讝拽] 拽诇 讜讞讜诪专 讜住讜诪讻讬诐 注诇讬讜 讙诐 讘诪拽讜诐 诪爪讜讛 砖诇 讬讬讘讜诐, 讗讜 诇讗?

